
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 732 


13 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση δικαιώματος υπογραφής στον Γενικό 
Γραμματέα Επενδύσεων και Ανάπτυξης, στους Γε¬ 
νικούς Διευθυντές Δημοσίων Επενδύσεων, Περιφε¬ 
ρειακής Πολιτικής και Ανάπτυξης και Ιδιωτικών 
Επενδύσεων, στους Διευθυντές, στους Προϊσταμέ¬ 
νους Τμημάτων και Αυτοτελούς Γραφείου του 
Υπουργείου Εθνικής Οικονομίας να υπογράφουν 

«Με εντολή Υφυπουργού». 1 

Καθορισμός διαδικασίας καιτρόποςπληρωμήςτωνπρι- 
μοδοτήσεων αιγοπροβείου κρέατος κατ’ εφαρμογή 
της αριθ. 175711/26.5.2000 απόφασης που τροπο¬ 
ποίησε την αριθ. 321477/11.6.97 κοινή απόφαση των 

Υπουργών Εθνικής Οικονομίας και Γεωργίας. 2 

Συμπληρωματική απόφαση για την χορήγηση αντιρε- 
τροϊκών φαρμάκων σε θετικούς ΗΙΝ/ ασθενείς 
ασφαλισμένους ασφαλιστικών οργανισμών αρμο¬ 
διότητας ΓΓΚΑκαιτου δημοσίου από τα φαρμακεία 
των κρατικών νοσοκομείων. 3 


ΑΠΟΦΑΣΕΙ Σ 

Αριθ. 21726/ΔΙΟΕ417 (1) 

Μεταβίβαση δικαιώματος υπογραφής στον Γενικό Γ ραμ¬ 
ματέα Επενδύσεων και Ανάπτυξης, στους Γ ενικούς Δι¬ 
ευθυντές Δημοσίων Επενδύσεων, Περιφερειακής Πο¬ 
λιτικής και Ανάπτυξης και Ιδιωτικών Επενδύσεων, 
στους Διευθυντές, στους Προϊσταμένους Τμημάτων 
και Αυτοτελούς Γ ραφείου του Υπουργείου Εθνικής Οι¬ 
κονομίας να υπογράφουν «Με εντολή Υφυπουργού». 

Ο ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Όρ¬ 
γανα» και ειδικότερα των άρθρων 29 και 29Ατο οποίο προ¬ 
στέθηκε με το άρθρο 27 του Ν. 2081/1992(ΦΕΚ137/τ.Α/ 
1985) & (ΦΕΚ 154/τ.Α/1992) αντίστοιχα, και το γεγονός 
ότι, από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 


β. Του Ν. 2085/1992 «Ρύθμιση Θεμάτων οργάνωσης, 
λειτουργίας και προσωπικού της Δημόσιας Διοίκησης και 
άλλες διατάξεις» (ΦΕΚ 170/τ.Α/20.10.1992). 

γ. Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» (ΦΕΚ 28/τ.Α/3.3.1994). 

δ. Του Ν. 2470/1997 «Αναμόρφωση μισθολογίου προ¬ 
σωπικού της Δημόσιας Διοίκησης και άλλες συναφείς δια¬ 
τάξεις» (ΦΕΚ 40/τ.Α/21.3.97). 

ε. Του Ν. 2683/1999 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλλή- 
λωνΝ.Π.Δ.Δ. και άλλες διατάξεις», (ΦΕΚ 19/τ.Α/9.2.1999). 

στ. Του Π.Δ. 138/1993 Οργανισμός του Υπουργείου 
Εθνικής Οικονομίας (ΦΕΚ 55/τ.Α/14.4.1993), όπως τροπο¬ 
ποιήθηκε και ισχύει. 

ζ. Του Π.Δ. 141/2000 «Αποδοχή παραίτησης Υπουργών, 
Αναπληρωτή, Υπουργού και Υφυπουργών» (ΦΕΚ 121/τ.Α/ 

13.4.2000) . 

η. Του Π .Δ. 143/2000 «Διορισμός Υπουργών Αναπληρω¬ 
τή Υπουργού και Υφυπουργών» (ΦΕΚ 122/τ.Α/13.4.2000). 

2. Την αριθμ. 16326/ΔΙΟΕ 318/19.4.2000 (ΦΕΚ 566/τ.Β/ 

20.4.2000) κοινή απόφαση του Πρωθυπουργού και του 
Υπουργού Εθνικής Οικονομίας «Καθορισμός αρμοδιοτή¬ 
των των Υφυπουργών Εθνικής Οικονομίας». 

3. Την ανάγκη να διασφαλισθεί η εύρυθμη και αποδοτι¬ 
κή λειτουργία των Υπηρεσιώντου Υπουργείου Εθνικής Οι¬ 
κονομίας, επί των οποίων ασκούμε αρμοδιότητες, καθώς 
και η ταχεία διεκπεραίωση των υποθέσεων που έχουν 
ανατεθεί, σ’ αυτές, αποφασίζουμε: 

I. Μεταβιβάζουμε στο Γενικό Γραμματέα Επενδύσεων 
και Ανάπτυξης, στους Γενικούς Διευθυντές Δημοσίων 
Επενδύσεων, Περιφερειακής Πολιτικής και Ανάπτυξης 
και Ιδιωτικών Επενδύσεων, στους Διευθυντές, στους 
Προϊσταμένους, Τ μημάτων και Αυτοτελούς Γ ραφείου του 
Υπουργείου Εθνικής Οικονομίας το δικαίωμα να υπογρά¬ 
φουν «Με εντολή Υφυπουργού» τις πιο κάτω πράξεις: 

Α. Στον Γ ενικό Γ ραμματέα Επενδύσεων και Ανάπτυξης 
τις κατωτέρω πράξεις αρμοδιότητας: 

α) Των Διευθύνσεων της Γενικής Διεύθυνσης Δημοσίων 
Επενδύσεων, Περιφερειακής Πολιτικής και Ανάπτυξης. 

- Περιφερειακής Πολιτικής 

- Τομεακών Προγραμμάτων 

- Ειδικών Προγ/των Ευρωπαϊκής Ένωσης. 

- Δημοσίων Επενδύσεων 

β) Των Διευθύνσεων της Γενικής Διεύθυνσης Ιδιωτικών 
Επενδύσεων 

- Έγκρισης και Ελέγχου Ιδιωτικών Επενδύσεων 

- Κεφαλαίων Εξωτερικού και Προσέλκυσης Ιδιωτικών 
Επενδύσεων. 

γ) Του Αυτοτελούς Γ ραφείου Αντισταθμιστικών Οφελών. 

1. Την παροχή οδηγιών στις ανωτέρω Υπηρεσιακές Μο¬ 
νάδες για τη μεθόδευση και το συντονισμό της κοινής 
δραστηριότητάς τους, με σκοπό την αποτελεσματική 
εφαρμογή της Κυβερνητικής Πολιτικής και την εύρυθμη 
λειτουργία τους. 

2. Την υπογραφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, 
που αποσκοπούν στην εκπόνηση, σχεδίασμά, προγραμ¬ 
ματισμό και έλεγχο βραχυχρόνιων και μακροχρόνιων 
προγραμμάτων των Μονάδων αυτών, μέσα στο πλαίσιο 
της υλοποίησης της Κυβερνητικής πολιτικής. 

3. Την υπογραφή απαντήσεων στις αιτήσεις επανεξέτα¬ 
σης ή αναφορές παραπόνων ή καταγγελίες πολιτών ή νο¬ 
μικών προσώπων κατά ενεργειών ή παραλείψεων των Ορ¬ 
γάνων των παραπάνω Υπηρεσιακών Μονάδων. 

4. Την υπογραφή των πράξεων που εκδίδονται με τη σύ¬ 
μπραξη και άλλων Υπουργών εφόσον αυτές δεν υπογρά¬ 
φονται από τους Υπουργούς, αλλά ύστερα από εξουσιο¬ 
δότησή τους από τους Γ ενικούς Γ ραμματείς των οικείων 
Υπουργείων. 

5. Τις προτάσεις προς το Υπουργείο Οικονομικών με τις 
οποίες καθορίζεται το μηνιαίο ύψος πληρωμών του Προ¬ 
γράμματος Δημοσίων Επενδύσεων. 

6. Την υπογραφή εγγράφων πάνω σε θέματα αρμοδιό¬ 
τητας Γ ενικού Διευθυντή εφόσον συμπράττουν περισσό¬ 
τερες Γ ενικές Διευθύνσεις της αρμοδιότητάς του. 

7. Σύνθεση και συγκρότηση Συμβουλίων και Επιτροπών 
όπου δεν είναι ευθέως ορισμένη και εφόσον δεν μετέχει 
Υπουργός ή Υφυπουργός. 

8. Ορισμό εκπροσώπωντου Υπουργείου σε Συμβούλια και 
Επιτροπές άλλων Δημοσίων Υπηρεσιών και Οργανισμών. 

9. Την υπογραφή αποφάσεων συγκρότησης ενδοϋπη- 
ρεσιακών Επιτροπών και Ομάδων Εργασίας, για την επί¬ 
τευξη καλύτερου συντονισμού των διαφόρων δραστηριο¬ 
τήτων των παραπάνω Διευθύνσεων καθώς και για την διε¬ 
ξαγωγή συγκεκριμένων ερευνητικών εργασιών. 

10. Τις αποφάσεις και εγκυκλίους με τις οποίες καθορίζο¬ 
νται, τροποποιούνται ή παρέχονται οδηγίες για τον τρόπο 
χρηματοδότησης και την πραγματοποίηση των πληρωμών 
των έργωντου Προγράμματος Δημοσίων Επενδύσεων. 

11. Τις δανειοδοτήσεις έργων του Προγράμματος Δη¬ 
μοσίων Επενδύσεων προς διεθνείς χρηματοδοτικούς Ορ¬ 
γανισμούς ΕΤΕ και ΤΚΑΣΕ. 

12. Τις εισηγήσεις προς την Διϋπουργική Επιτροπή για 
την υλοποίηση του Προγράμματος Δημοσίων Επενδύσεων. 

13. Την υπογραφή αποφάσεων και κάθε είδους υπηρε¬ 
σιακών εγγράφων των εποπτευομένων από το Υπουργείο 
ΕΛΚΕ και ΜΟΔ. 

Β. Στους Γ ενικούς Διευθυντές της Γ ενικής Διεύθυνσης 
Δημοσίων Επενδύσεων, Περιφερειακής Πολιτικής και 
Ανάπτυξης και Ιδιωτικών Επενδύσεων τις πιο κάτω πρά¬ 
ξεις και έγγραφα αρμοδιότητας των Διευθύνσεων: 

α: 

- Περιφερειακής Πολιτικής 

- Τομεακών Προγραμμάτων 

- Ειδικών Προγ/των Ευρωπαϊκής Ενωσης. 

- Δημοσίων Επενδύσεων 


β: 

- Έγκρισης και Ελέγχου Ιδιωτικών Επενδύσεων. 

- Κεφαλαίων Εξωτερικού και Προσέλκυσης Ιδιωτικών 
Επενδύσεων. 

1. Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σ’ 
αυτόν, καθώς και την αξιολόγηση του κόστους και της 
ποιότητας των αποτελεσμάτων τους. 

2. Την εξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνης του και 
τη διατύπωση εναλλακτικών προτάσεων και εισηγήσεων 
προς τα υπερκείμενα όργανα. 

3. Την εξασφάλιση συνεργασίας και συντονισμού με άλ¬ 
λα Υπουργεία και λοιπούς φορείς του Δημοσίου Τομέα. 

4. Την αξιολόγηση των Διευθυντών και την εκτίμηση, με 
ειδική σημείωση, της αξιολόγησης από τους τελευταίους 
των Προϊσταμένων των Τμημάτων, καθώς και την αξιο¬ 
ποίηση και ανάπτυξη του υπηρετούντος προσωπικού. 

5. Την παροχή οδηγιών προς τις πιο πάνω Δ/νσεις του 
Υπουργείου για την μεθόδευση και τον συντονισμό της 
κοινής δραστηριότητάς τους με σκοπό την αποτελεσμα¬ 
τική υλοποίηση της Κυβερνητικής Πολιτικής. 

6. Τα έγγραφα που αναφέρονται σε θέματα αρμοδιότη¬ 
τας Διευθυντή, εφόσον συ μπράττουν σε αυτά περισσότε¬ 
ρες Δ/νσεις. 

7. Τηνπροσυπογραφή όλων των εγγράφων που θα υπο¬ 
γράφονται από υπερκείμενα όργανα. 

Ειδικότερα: 

Στον Γενικό Διευθυντή της Γενικής Δ/νσης Ιδιωτικών 
Επενδύσεων μεταβιβάζουμε το δικαίωμα να υπογράφει 
«Με εντολή Υφυπουργού». 

- Την υπογραφή ενταλμάτων πληρωμής επιχορηγήσε¬ 
ων ιδιωτικών Επενδύσεων και επιδότησης χρηματοδοτι¬ 
κής μίσθωσης. 

- Τις αποφάσεις καταβολής επιδότησης επιτοκίου. 

- Τις αποφάσεις συγκροτήσεως Επιτροπών Οργάνων 
Ελέγχου για τον έλεγχο των Ιδιωτικών Επενδύσεων. 

- Τις αποφάσεις επιστροφής της κατατεθειμένης στην 
Υπηρεσία και αναφερομένης στην παρ. 4β του άρθρου 4 
του Ν. 2234/94 εγγύησης. 

Γ. Στους Διευθυντές ή στους νόμιμους αναπληρωτές 
τους μεταβιβάζουμε το δικαίωμα να υπογράφουν «Με 
εντολή Υφυπουργού» για τις πιο κάτω πράξεις και έγγρα¬ 
φα αρμοδιότητάς τους: 

α. Γενικά: 

1. Την υπογραφή απαντήσεων σε αιτήσεις, υπομνήματα 
ή αναφορές παραπόνων πολιτών. 

2. Την υπογραφή προπαρασκευαστικών, διαβιβαστικών 
και υπομνηστικών εγγράφων της αρμοδιότητάς τους. 

3. Την υπογραφή αποφάσεων συγκρότησης Επιτροπών 
εκκαθάρισης των αρχείων της Δ/νσής τους. 

4. Την υπογραφή εγγράφων με τα οποία ζητούνται ή πα¬ 
ρέχονται πληροφορίες για την ορθή εφαρμογή των Νόμων. 

5. Την υπογραφή εγγράφων και κάθε άλλης πράξεως 
που αφορά σε θέματα για τα οποία έχει παρασχεθεί, 
κατ’ αρχήν, έγκρισή μας ή έγκριση του Γ ενικού Γ ραμ- 
ματέα. 

6. Την υπογραφή πράξεων με τις οποίες τίθενται έγ¬ 
γραφα της αρμοδιότητάς τους στο Αρχείο. 

7. Την υπογραφή τηλεγραφημάτων πληροφοριακού και 
προπαρασκευαστικού περιεχομένου που αποστέλλονται 
στο εσωτερικό και εξωτερικό. 

8. Την έκδοση εγκυκλίων. 

9. Την αξιολόγηση των Προϊσταμένων Τμημάτων. 

Ειδικότερα: 

β. Στους Διευθυντές των Διευθύνσεων Τομεακών Προ¬ 
γραμμάτων και Ειδικών Προγρ/των Ευρωπαϊκής Ένωσης 
ή στους νόμιμους αναπληρωτές τους. 

1. Τα έγγραφα προς το Υπουργείο Οικονομικών για την 
κατανομή στους δικαιούχους των κονδυλίων που μεταβι¬ 
βάζονται στη χώρα μας από τον προϋπολογισμό της Ευ¬ 
ρωπαϊκής Ένωσης στο πλαίσιο της χρηματοδότησης 
προγραμμάτων και έργων από το Ευρωπαϊκό Ταμείο Πε¬ 
ριφερειακής Ανάπτυξης, την Ειδική Γραμμή 551 του Κοι¬ 
νοτικού Προϋπολογισμού και τα προγράμματα Τεχνικής 
Βοήθειας για την εφαρμογή των νέων Διαρθρωτικών Κα¬ 
νονισμών της Ευρωπαϊκής Ένωσης. 

2. Τα έγγραφα για την υποβολή αιτήσεων έγκρισης της 
χρηματοδότησης προγραμμάτων και έργων από το Τα¬ 
μείο Περιφερειακής Ανάπτυξης της Ευρωπαϊκής Ένω¬ 
σης, την υποβολή στοιχείων και εκθέσεων προόδου κα¬ 
θώς και την υποβολή αιτήσεων εκταμιεύσεων των οφει- 
λομένων προς την χώρα ποσών από την εφαρμογή των 
παραπάνω προγραμμάτων και έργων. 

γ. Στον Διευθυντή της Διεύθυνσης Δημοσίων Επενδύ¬ 
σεων ή στο νόμιμο αναπληρωτή του τα έγγραφα που ανα- 
φέρονται στα παρακάτω θέματα: 

1. Χρηματοδοτήσεων όλων των Συλλογικών Αποφάσε- 
ωντου Προγράμματος Δημοσίων Επενδύσεων, πουενερ- 
γούνται στα πλαίσια αφ’ ενός μεν των εγκεκριμένων από 
τον Υφυπουργό Εθνικής Οικονομίας ορίων Πιστώσεων 
και Πληρωμώνγια κάθε τομέα του Προγράμματος και αφ’ 
ετέρου του κατά μήνα καθοριζόμενου από το Υπουργείο 
Οικονομικών ύψους Πληρωμών. 

2. Χρηματοδοτήσεων (κατανομών) των εγκεκριμένων 
ορίων πληρωμών του Τομέα «Νομαρχιακά Προγράμμα¬ 
τα». 

3. Χρηματοδοτήσεων από συνεισφορές τρίτων για την 
εκτέλεση έργων του Προγράμματος Δημοσίων Επενδύ¬ 
σεων για όλους τους φορείς. 

4. Εντολών μεταφοράς των εσόδων Δημοσίων Επενδύ¬ 
σεων από τους ειδικούς λογαριασμούς που τηρούνται 
στην Τράπεζα της Ελλάδος, στον λογαριασμό «Ε.Δ. Συ¬ 
γκέντρωση Εισπράξεων και Πληρωμών». 

Δ. Στους Προϊσταμένους Τμημάτων και Αυτοτελούς 
Γ ραφείου ή στους νόμιμους αυτών αναπληρωτές: 

α. Γ ενικά 

1. Την υπογραφή προπαρασκευαστικών, διαβιβαστικών 
και υπομνηστικών εγγράφων, ως και εκείνων που ενημε¬ 
ρώνουν τους ενδιαφερομένους για την πορεία των υπο- 
θέσεών τους και που δεν αφορούν γενικότερα τη Διεύ¬ 
θυνση. 

2. Την υπογραφή εγγράφων με τα οποία διαβιβάζονται 
για επίδοση κάθε είδους έγγραφα ή δικογραφία, ως και 
εκείνα με τα οποία επιστρέφονται ή αναζητούνται αλλη¬ 
λογραφίες για θέματα της αρμοδιότητάς τους. 

3. Την έκδοση πράξεων με τις οποίες τίθενται έγγραφα 
της αρμοδιότητας τους στο αρχείο. 

4. Την υπογραφή βεβαιώσεων για την ακρίβεια της αντι¬ 
γραφής των εγγράφων κοινών και εμπιστευτικών, κρυ- 
πτογραφημένων και αποκρυπτογραφημένων και τηλε¬ 
γραφημάτων της αρμοδιότητάς τους. 

5. Την υπογραφή ανακοίνωσης ή κοινοποίησης υπουρ¬ 
γικών αποφάσεων και των σε εκτέλεσή τους εγγράφων 
της αρμοδιότητάς τους. 

6. Την υπογραφή απαντήσεων σε αναφορές, έγγραφα 


πολιτών, Υπηρεσιών, Νομικών Προσώπων, σε θέματα για 
τα οποία έχει λάβει θέση η Υπηρεσία, πληντων αναφορών 
παραπόνων. 

7. Την υπογραφή εγγράφων με τα οποία ζητούνται διά¬ 
φορα στοιχεία και πληροφορίες της αρμοδιότητάς τους. 

8. Την υπογραφή περιλήψεων αποφάσεων και πράξεων 
που δημοσιεύονται στην Εφημερίδα της Κυβερνήσεως. 

9. Την έκδοση πιστοποιητικών και βεβαιώσεων σε θέμα¬ 
τα που σύμφωνα με το νόμο μπορούν να βεβαιωθούν από 
τα στοιχεία που τηρούνται στην Υπηρεσία. 

β. Ειδικότερα: 

Στον Προϊστάμενο του Τμήματος Προϋπολογισμού και 
Οικονομικής Παρακολούθησης της Διεύθυνσης Δημο¬ 
σίων Επενδύσεων, ή τον νόμιμο αναπληρωτή του τη θεώ¬ 
ρηση των εντολών που αφορούν δαπάνες εξωτερικού του 
Προγράμματος Δημοσίων Επενδύσεων. 

II. Ορίζουμε όπως: 

1. Τα έγγραφα που υπογράφονται «Με εντολή Υφυ¬ 
πουργού» από τον Γενικό Γραμματέα Επενδύσεων και 
Ανάπτυξης από τους προαναφερθέντες Γενικούς Διευθυ¬ 
ντές, Διευθυντές και λοιπούς Προϊσταμένους που αναφέ- 
ρονται σε γενικότερης σημασίας θέματα, θα κοινοποιού¬ 
νται σε αντίγραφο στο Γ ραφείο μας. 

2. Τα έγγραφα που υπογράφονται από κάθε υπάλληλο, 
σύμφωνα με την παρεχόμενη από την απόφαση αυτή 
εξουσιοδότηση, δικαιούνται να υπογράφουν αντίστοιχα 
και οι ιεραρχικά Προϊστάμενοί τους. 

3. Οι εξουσιοδοτούμενοι μπορούν με έγγραφη επαρκή 
αιτιολόγηση να υποβάλλουν στο αμέσως ανώτερο κλιμά¬ 
κιο για υπογραφή έγγραφα, πράξεις ή γενικά αποφάσεις 
που πρέπει να εκδοθούν από αυτό. Το αμέσως ανώτερο 
κλιμάκιο αποφασίζει σχετικά. 

4. Όταν απουσιάζει ή κωλύεται για οποιοδήποτε λόγο ο 
Γενικός Διευθυντής οι αρμοδιότητες αυτού ασκούνται 
από τον Γ ενικό Γ ραμματέα Επενδύσεων και Ανάπτυξης. 

5. Όταν απουσιάζει ή κωλύεται για οποιοδήποτε λόγο ο 
Διευθυντής οι αρμοδιότητες αυτού ασκούνται από τον 
αρχαιότερο τμηματάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 


Αριθ. Πρωτ.: 179466 (2) 

Καθορισμός διαδικασίας και τρόπος πληρωμής των πρι¬ 
μοδοτήσεων αιγοπροβείου κρέατος κατ’ εφαρμογή 
της αριθ. 175711/26.5.2000 απόφασης που τροποποί¬ 
ησε την αριθ. 321477/11.6.97 κοινή απόφαση των 
Υπουργών Εθνικής Οικονομίας και Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα (Α' 137) το οποίο προσετέθη με το άρ¬ 
θρο 27 του Ν. 2081/1992 (Α' 154). 

2. Το άρθρο 22 παράγραφος 3 του Ν. 992/79 «Περί ορ- 
γανώσεως των διοικητικών υπηρεσιών για την εφαρμογή 
της Συνθήκης της Προσχώρησης της Ελλάδος στις Ευ¬ 
ρωπαϊκές Κοινότητες και ρύθμισης συναφών θεσμικών 
και οργανωτικών θεμάτων (Α 200)». 

3. Το Π. Δ. 402/88 «Περί Οργανισμού του Υπουργείου Γε- 
ωργίας» όπως τροποποιήθηκε με το Π.Δ. 385/94 (Α' 216). 

4. Την αριθ. 321477/11.6.1997 (αρ. ΦΕΚ Β 527) απόφα¬ 
ση των Υπουργών Εθνικής Οικονομίας και Γεωργίας για 
το «Πρόγραμμα ενίσχυσης παραγωγών προβείου και αι- 
γείου κρέατος» όπως συμπληρώθηκε από την αριθ. 
175711/26.5.2000 απόφαση (αρ. ΦΕΚ Β' 669/30.5.2000), 
και ειδικότερα τις προβλεπόμενες διαδικασίες πληρωμής 
και το γεγονός ότι οι ΕΑΣ λειτουργούν ως απλοί διαχειρι¬ 
στές και σε καμία περίπτωση ως δικαιούχοι. 

5. Την, για λόγους προστασίας των παραγωγών, ανα¬ 
γκαιότητα πληρωμής της ενίσχυσης αιγοπροβείου κρέα¬ 
τος απευθείας μέσω της Αγροτικής Τράπεζας Ελλάδας 
(ΑΤΕ). 

6. Το γεγονός ότι απο τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο μόνο 

Εγκρίνουμε την κατ’ εξαίρεση πληρωμή των παραγω¬ 
γών πρόβειου και αιγείου κρέατος του Νομού Αργολίδας, 
απ’ ευθείας από το κεντρικό κατάστημα της ΑΤΕ Ναυπλί¬ 
ου σύμφωνα με τις αντίστοιχες καταστάσεις πληρωμής, 
που θα υποβληθούν από την Νομαρχιακή Αυτοδιοίκηση 
Αργολίδας - Δ/νση Αγροτικής Ανάπτυξης στη ΓΕ ΔΙΔΑΓΕΠ. 

Το κεντρικό κατάστημα ΑΤΕ κατανέμει το συνολικό πο¬ 
σό στα κατά τόπους υποκαταστήματα σύμφωνα με τις 
αναλυτικές καταστάσεις παραγωγών - δικαιούχων που θα 
προσκομίσει η Δ/νση Αγροτικής Ανάπτυξης. 

Η Δ/νση Αγροτικής Ανάπτυξης, μετά τη λήψη ειδοποιη¬ 
τηρίου από τη ΓΕ ΔΙΔΑΓΕΠ για την πληρωμή, ενημερώνει 
τους παραγωγούς για την επικείμενη πληρωμή τους, με 
ανάρτηση ανακοίνωσης στα δημοτικά διαμερίσματα 
όπου θα αναγράφεται και η ημερομηνία λήξης της προ¬ 
θεσμίας πληρωμής. 

Για την είσπραξη των χρημάτων, οι παραγωγοί υποχρε- 
ούνται να προσκομίσουν στο οικείο υποκατάστημα ΑΤΕ 
αποδεικτικό φορολογικής ενημερότητας σύμφωνα με την 
αριθ. 1109793/6134-11/0016 της 24.11.99 απόφασης 
Υπουρ. Οικονομικών. 

Η ΑΤΕ υποχρεούται στην περίπτωση που θα ζητηθεί 
από παραγωγούς να παρέχει βεβαίωση καταβολής της 
πριμοδότησης. 

Στην περίπτωση διαπίστωσης αχρεώστητης καταβολής 
πριν την εξόφληση του δικαιούχου ή μη προσέλευσης δι- 
καιούχωνπρος πληρωμή εντός διαστήματος τριών (3) μη¬ 
νών από την ημερομηνία έκδοσης της εντολής η ΑΤΕ σε 
συνεργασία με τη Δ/νση Αγροτικής Ανάπτυξης υποχρε- 
ούται στην επιστροφή των χρηματικών ποσών ως αχρεω- 
στήτως καταβληθέντα στο λογαριασμό 593150500164 της 
ΓΕ ΔΙΔΑΓΕΠ που τηρείται στο κεντρικό κατάστημα ΑΤΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 


Αριθ. Πρωτ.: 7/732 (3) 

Συμπληρωματική απόφαση για την χορήγηση αντιρετροϊ- 
κών φαρμάκων σε θετικούς Ηΐν ασθενείς ασφαλισμέ¬ 
νους ασφαλιστικών οργανισμών αρμοδιότητας ΓΓΚΑ 
και του δημοσίου από τα φαρμακεία των κρατικών νο¬ 
σοκομείων. 


ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ 


Έχοντας υπόψη: 

1. Τις διατάξεις των παρ. 2 και 3 του άρθρου 34 του Ν. 
2676/1988 (ΑΊ/99). 

2. Την αρ. 80027/8.5.2000 (Β, 610) κοινή απόφαση του 
Πρωθυπουργού και Υπουργού Εργασίας και Κοιν. Ασφα¬ 
λίσεων «Ανάθεση αρμοδιοτήτων στους Υφυπουργούς 
Εργασίας και Κοιν. Ασφαλίσεων». 

3. Την αρ. 2850/18.4.2000 (Β, 565) κοινή απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Πρόνοιας». 

4. Την ανάγκη εξασφάλισης του απορρήτου, όσον αφο¬ 
ρά τους Ηΐν θετικούς ασθενείς και παράλληλα τη διατή¬ 
ρηση του επιδημιολογικού ελέγχου της νόσου. 

5. Το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού, ούτε 
στους προϋπολογισμούς των ασφαλιστικών οργανισμών, 
αποφασίζουμε: 

Ο κατάλογος των αντιρετροϊκών φαρμάκων, που ανα- 
φέρονται στις αριθ. 7/οικ. 1088/16.6.1999 (Β, 1290) και 
7/οικ. 1122/25.6.1999 (Β, 1411) κοινές υπουργικές απο¬ 
φάσεις τα οποία χορηγούνται σε θετικούς Ηΐν ασθενείς 
ασφαλισμένους των ασφαλιστικών οργανισμών αρμοδιό¬ 
τητας ΓΓΚΑ και του δημοσίου από τα φαρμακεία των κρα¬ 
τικών νοσοκομείων, συμπληρώνεται ως ακολούθως: 


ΔΡΑΣΤΙΚΗ ΟΥΣΙΑ 
ΒΙΤΟΝΑΝ/ΙΒ 

ΕΡΑΝ/ΙΒΕΝΖ 


ΙΔΙΟΣΚΕΥΑΣΜΑΤΑ 
ΝΟΒΝ/ΙΒ ΑόόοΙΙ 
δοΐί οαρε 100 πιρ 4 όοΙΙΙθ X 84 
8ΤΟΟΒΙΝ νΐΑΝΕΧ 


Οαρε ΡΙ_ 90X200 πιρ 

ΑΒΑΟΑνίΒ ΖΙΑΟΕΝ ΟΙαχο - ΙΛ/θΙΙοοπιο 

ΤαόΙ 60 X 300 Γπρ 
8γι\ ΡΙ_ 240 γπΙ X 20 πιρ / ιτιΙ 

Κατά τα λοιπά ισχύουν οι αριθ. 7/οικ. 1088/16.6.1999 
(Β, 1290) και 7/οικ. 1122/25.6.1999 (Β, 1411) κοινές υπουρ¬ 
γικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 12 Ιουνίου 2000 


ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΣΦΑΛΙΣΕΩΝ 


ΝΙΚ. ΦΑΡΜΑΚΗΣ 


ΔΗΜ.ΘΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




